|  |
| --- |
| **ΤΕΧΝΙΚΕΣ ΠΡΟΔΙΑΓΡΑΦΕΣ** |
| **Στεγνωτήριο ατμού** |

1. Το στεγνωτήριο θα είναι ατμοθερμαινόμενο.
2. Θα έχει διαστάσεις περίπου 1000Χ1200Χ2000 χιλ. ύψος.
3. Θα έχει χωρητικότητα τουλάχιστον 32 κιλά στεγνού ιματισμού, αποδεικνυόμενη από τον όγκο του κάδου ο οποίος δεν θα είναι μικρότερος των 660 λίτρων.
4. Για εξοικονόμηση ενέργειας, το στεγνωτήριο θα έχει απαραιτήτως σύστημα επαναχρησιμοποίησης της εξαγόμενης θερμότητας με ανακυκλοφορία του εξερχόμενου αέρα.
5. Θα διαθέτει υποχρεωτικώς σύστημα κατάσβεσης μέσα στον κάδο, που θα ενεργοποιείται αυτόματα σε περίπτωση ανάφλεξης του ιματισμού.
6. Ο κάδος του στεγνωτηρίου θα είναι κατασκευασμένος από ανοξείδωτο χάλυβα. Παρομοίως από ανοξείδωτο χάλυβα θα είναι και η εξωτερική επένδυση του στεγνωτηρίου.
7. Για την αποφυγή υπερβολικού στεγνώματος του ιματισμού, το στεγνωτήριο θα έχει σύστημα αυτόματης παύσης του προγράμματος, όταν η υγρασία του ιματισμού κατέβει στο επιθυμητό επίπεδο. Το σύστημα αυτό θα ρυθμίζει επίσης και την ταχύτητα περιστροφής του κάδου στο επιθυμητό επίπεδο, ανάλογα με το ποσοστό της εναπομένουσας υγρασίας.
8. Το στεγνωτήριο θα διαθέτει φίλτρο χνουδιού, συρταρωτού τύπου, για διευκόλυνση του χειριστή.
9. Το στεγνωτήριο θα έχει κινητήρα με inverter με δυνατότητα περιοδικής αναστροφής της κίνησης του κάδου, για καλύτερο στέγνωμα.
10. Θα έχει αυτόματο κρύωμα του ιματισμού (Cool Down), στο τέλος του στεγνώματος, για να αποφεύγονται οι ζάρες στις πετσέτες.
11. Το στεγνωτήριο θα έχει στοιχείο ατμού ισχύος τουλάχιστον 50 ΚW. Η σερπαντίνα του ατμού θα είναι απαραιτήτως ανοξείδωτη για μεγαλύτερη αντοχή στο χρόνο.
12. Η εξατμιστική ικανότητα του στεγνωτηρίου θα είναι τουλάχιστον 40 κιλών την ώρα.
13. Το στεγνωτήριο θα διαθέτει ατμοπαγίδα.
14. Το σώμα του στεγνωτηρίου θα διαθέτει ισχυρή μόνωση.
15. Το άνοιγμα της θύρας να είναι τουλάχιστον 150ᵒ για διευκόλυνση του χρήστη στην φόρτωση – εκφόρτωση του ιματισμού
16. Το τζάμι της πόρτας του στεγνωτηρίου θα είναι απαραιτήτως διπλό για την αποφυγή απωλειών θερμότητας.
17. Να έχει χαμηλή στάθμη θορύβου και κραδασμών κατά τη λειτουργία του.
18. Να έχει στην πρόσοψη διακόπτη ασφαλείας για την άμεση απενεργοποίηση του μηχανήματος.
19. Να επιτρέπει στο χρήστη να δημιουργήσει και να αποθηκεύσει τα δικά του προγράμματα πλύσης.
20. Τα ανωτέρω τεχνικά χαρακτηριστικά να αναφέρονται ευκρινώς στο επίσημο τεχνικό φυλλάδιο του κατασκευαστικού οίκου.
21. Το μηχάνημα θα διαθέτει πιστοποιητικό απαραιτήτως CE. Ο κατασκευαστικός οίκος του μηχανήματος θα διαθέτει πιστοποιητικό ISO 9001:2015. Η εταιρία που θα προμηθεύσει το στεγνωτήριο θα φέρει και αυτή πιστοποιητικό ISO 9001:2015.
22. Να συνοδεύεται από εγχειρίδιο οδηγιών χρήσης στην Ελληνική γλώσσα.
23. Στο συνολικό κόστος αγοράς του μηχανήματος θα συμπεριλαμβάνονται τα υλικά και η εργασία τοποθέτησης-εγκατάστασης για πλήρη λειτουργία.
24. Τα μεταφορικά καθώς και τα λοιπά έξοδα όπως επίσης και η εκπαίδευση του προσωπικού σε προγράμματα λειτουργίας από εξειδικευμένο προσωπικό θα επιβαρύνουν τον προμηθευτή.
25. Να πληροί την ισχύουσα Ελληνική και κοινοτική νομοθεσία.
26. Εγγύηση τουλάχιστον για δύο (2) έτη καλής λειτουργίας με πλήρη κάλυψη ανταλλακτικών και εργασιάς σε όλα τα μηχανικά και ηλεκτρονικά μέρη σε πλήρη φόρτο εργασίας και βεβαίωση δέκα (10) έτη τουλάχιστον για δυνατότητα τεχνικής υποστήριξης και επάρκειας ανταλλακτικών.
27. Ο προμηθευτής να διαθέτει μόνιμο τμήμα After Sales support .
28. Nα διαθέτει ή να συνεργάζεται με εξειδικευμένο συνεργείο στην Κεφαλονιά.